கேள்வி: மேக்னுசு கியார்கு வான் பவுக்கர் - வாழ்க்கை பற்றி நீங்கள் என்ன அறிந்துள்ளீர்கள்?
பதில்: இவர் எசுத்தோனியவில் உள்ள சிமுனா எனும் சிற்றூரில் பிறந்தார். இவர் 1805 இல் தோர்பத் பல்கலைக்கழகத்தில் வானியலும் இயற்பியலும் கற்கத் தொடங்கினார். அப்போது இவர் கியார்கு பிரீட்ரிக் பேரட், யோகான் வில்கெல்ம் ஆந்திரியாசு பாஃப் ஆகிய பேராசிரியர்களிடம் கல்விகற்றார். இவர் 1808–1809 ஆண்டுகளுக்கிடையில் எமயோகி ஆற்று அளக்கைத் திட்ட்தில் பங்குபற்றினார். எசுதோனிய நாட்டில் மேற்கொண்ட முதல் புவிபுறப் பரப்பளக்கை இதுவேயாகும்.இவர் 1809 இல் உருசியாவில் முதல் ஒளியியல் (கண்ணாடியிழைத்) தொலைவரித் தொடரைக் கட்டிமுடித்தார். இத்தொடர் புனித பீட்டர்சுபர்குக்கும் சார்சுகோயே செலோவுக்கும் இடையில் அமைந்த்து. இவர் 1811 இல் தோர்பத் பல்கலைக்கழகத்தில் [[எர்னெசுட்டு பிரீட்ரிக் நோர் அவர்களைத் தொடர்ந்து விரிவுரையாளராகப் பணிபுரிந்தார். இவர் 1813 இல் ''De nova explicatione phaenomeni elasticitatis corporum rigidorum'' எனும் தலைப்பில் ஆய்வுசெய்து முனைவர் பட்டம் பெற்றார். தோர்பத் (தார்த்து) பல்கலைக்கழகத்தை விட்டு இவர் 1813 இல் மித்தவுக்குச் சென்றுதங்கி, எஞ்சிய நாழ்நாள் முழுவதும் அங்கேயே மித்தவு பள்ளியில் கணிதவியல் பேராசிரியராக விளங்கினார் இவர் அங்கே இலாவ்சியாவில் முதல் அறிவியல் கல்விக்கழகத்தை Kurländische Gesellschaft für Literatur und Kunst எனும் பெயரில் நிறுவினார்.